עדיין קונים אלכוהול בפיצוצייה? נסו באינטרנט
הפיצוצייה מתחת לבית היא כמובן מקום נוח ונגיש שבו אפשר לקנות אלכוהול כמעט בכל שעה, אבל המחיר שאתם משלמים כנראה גבוה מדי. הפתרון הוא לנסות לעבור לקניית אלכוהול באינטרנט וכך ליהנות משורה ארוכה של יתרונות
פיצוצייה היא חנות שבדרך כלל פתוחה במשך 24 שעות ביממה, 7 ימים בשבוע. התפקיד העיקרי של פיצוצייה הוא לאפשר לנו לקנות כל מיני מוצרים קטנים שבהם נזכרנו ברגע האחרון. אפשר למשל להגיע לפיצוצייה כדי לקנות חלב, לנשנש משהו מתוק או לרענן את מדף הלחם והקפה.
מצד שני, פיצוצייה היא מטבע הדברים חנות יקרה. הפיצוצייה מנצלת במידה מסוימת את התלות שלנו ברכישת מוצרים מסוימים מחוץ לשעות הפעילות הרגילות, והתוצאה היא פערי אחוזים בינה לבין רשתות המזון והסופרים.
ההבדל העיקרי בין פיצוצייה לבין מקומות אחרים בא לידי ביטוי בכל הנוגע למחירי אלכוהול. כמובן שפיצוצייה מתחת לבית היא מקום נוח שאליו אפשר להגיע כמעט בכל שעה (אסור למכור אלכוהול החל מהשעה 23:00 בלילה ועד 06:00 בבוקר). מנגד, יש לזה מחיר והוא גבוה מאוד. למזלכם יש גם פתרונות.
עוברים לרכישת אלכוהול באינטרנט
יותר ויותר אנשים מגלים לאחרונה את היתרונות של רכישת אלכוהול באינטרנט. ראשית, לשישיית הייניקן מחיר שונה בין סוגי חנויות, פיצוציות ואתרים ופערי מחירים כאלה נשמרים גם במותגי בירה אחרים ובמותגי וויסקי, וודקה ומשקאות אנרגיה. החיסכון של רכישת אלכוהול דרך האינטרנט עשוי להצטבר למאות שקלים בחודש ואלפי שקלים בשנה. הוא רלוונטי גם לצרכן הפרטי וגם למפיקי מסיבות ואירועים.
שנית, יש אתרי אינטרנט שמספקים משלוחי אלכוהול עד הבית. משלוח עד הבית חוסך לכם זמן ומאמץ. הוא מאפשר רכישה מרוכזת של כמויות אלכוהול גדולות יחסית בלי מאמץ. המשלוח עד הבית מתבצע לבקשת הלקוח ותוך תיאום מראש. באתרי אינטרנט מסוימים לא גובים תוספת מחיר עבור המשלוח, אלא רק רוצים להפוך אתכם ללקוחות חוזרים.
רכישת אלכוהול באמצעות האינטרנט היא גם מושכלת ונבונה יותר. אתרי האינטרנט שעוסקים במכירת אלכוהול מציעים את כל המידע על הבקבוקים, המותגים והמשקאות. כל משקה מופיע עם פירוט מלא ועם המלצות לשילובים וקוקטיילים. אם כבר נכנסתם לאינטרנט כדי לבחור אלכוהול, תוכלו לקבל חוות דעת, לקרוא ביקורות ולהרחיב את עולם הידע שלכם.
איך קונים אלכוהול באינטרנט?
לא צריכים להיות מומחים לטכנולוגיה כדי לקנות אלכוהול באינטרנט. אפשר לבצע את הרכישה בכרטיס אשראי ויש אתרים שמאפשרים גם קנייה דרך חשבון פייפאל. הרכישה באתר מאובטחת לחלוטין וניתן ליצור קשר עם מוקד שירות בכל מקרה של דילמה או התלבטות.
לסיכום, הפיצוצייה לא באמת יכולה להתחרות עם אתרי האינטרנט. לאתרי האינטרנט שמציעים מוצרי אלכוהול משתלמים כמעט ואין עלויות תפעול, הם מספקים משלוחים לכל רחבי הארץ והם פשוט זולים יותר.